**Styremøte Nordland Venstre, 16. januar 2017, telefonisk møte**

**Tilstede:**

Anja Johansen – Jostein Toftebakk – Mats Hansen – Ingrid Bay-Larsen – Vilde Sofie Nohr – Tommy Bjørnødegård – Emilie Linnea Bronder – Karl Rasmus Dahle

**Sak 3/2017 Styrets forslag til vedtektsendring for Nordland Venstre**

Styret ønsker å fremme en full gjennomgang av fylkeslagets vedtekter for årsmøtet i 2018. Når vi, på tross av at vi nå er seint ute i forhold til våre vedtekter, fremmer forslag om endringer av paragrafene som gjelder styrets sammensetning og nominasjon for årsmøtet i 2017, skyldes dette flere praktiske forhold. Dels vil det ta flere år før slike vedtektsendringer vil få effekt dersom vi venter med endringer. Dels ligger forklaringa i at vi i de siste styreperiodene har hatt situasjoner (lange sykemeldinger, dødsfall, utmelding) der det har vært vanskelig for styret å utføre sitt arbeid *i tråd med* vedtektene nettopp *på grunn av* begrensningene som ligger i gjeldende vedtekter for Nordland V. Det er eksempelvis slik at årsmøtet velger sekretær. Det betyr at styret, reint formelt, har vært uten sekretær siden i høst, og at denne situasjonen vil vedvare fram til nytt styre velges i 2018.

På denne bakgrunnen fremmer styret forslag om vedtektsendring for årsmøtet i 2017: se vedlegg. Det kreves støtte fra 2/3 av årsmøtet for å få saken behandla.

**Sak 4/2017 Valg av valgnemnd**

I tråd med våre vedtekter (§4 Fylkesårsmøtet; II; j) skal årsmøtet i 2017 velge ei valgnemnd som skal utarbeide forslag til fylkesstyre for perioden 2018-20. Styret vedtar å bruke e-post for diskutere seg fram til et forslag på valgnemnd som kan fremmes for årsmøtet. Styret setter mandag 23/1 som frist for sitt arbeid med å utarbeide forslag til valgnemnd.

*§4 Fylkesårsmøtet; II; j:*

*Det andre og det fjerde fylkesårsmøtet i stortingsperioden velger leder og minst fem  
medlemmer til en valgnemnd som på det etterfølgende fylkesårsmøte kommer med  
forslag til valg av fylkesstyre og revisorer. Ingen av medlemmene eller  
varamedlemmene i det sittende fylkesstyre kan være medlemmer eller  
varamedlemmer til valgnemnda.*